Document ID: /roh_data/filtered/Billingualer_Corpus_interleaved-de-rm.jsonl.gz/1330

This is a text translated from German to Rumantsch Grischun.
update! - Die Weiterbildung für den Bündner Sport - Sport zwischen Kraft, Sucht und Schlaf

Aktuelle Themen und herausragende Experten bestimmen das 3. update!-Weiterbildungsprogramm von Graubünden Sport und der HTW Chur. Die vier Kurse finden jeweils am Samstag im Oktober statt und reichen thematisch von den Techniken des mentalen Trainings bis zum Umgang mit Suchtmitteln. Die Module können einzeln besucht werden und kosten jeweils 40 Franken. Zielpublikum sind alle am Sport interessierten Personen.

Am Samstag, 6. Oktober 2007 werden "Techniken des mentalen Trainings" behandelt. Referent ist Jörg Wetzel, Sportpsychologe Swiss Olympic Team 2006. Die Teilnehmenden lernen psychologische Erfolgsfaktoren kennen und beschäftigen sich vertieft mit mentalen und psychologischen Techniken. Das Thema "Prävention - Umgang mit Suchtmitteln im Sport" steht am Samstag, 13. Oktober 2007 im Mittelpunkt. Gaudenz Bavier, Projektberater und eidg. dipl. Sportlehrer und Sportmanager zeigt, was unter Suchtmittelkonsum zu verstehen ist und hilft, Lösungsstrategien für den Umgang mit Suchtmitteln im Sport zu finden.

Nicht nur an Wintersportler richtet sich der Kurs "Innovatives Krafttraining am Beispiel Skifahren" am Samstag, 20. Oktober 2007. Referent Tom Jäger, Sportlehrer Magglingen und Diplomtrainer Swiss Olympic bringt die Teilnehmenden in den zum Kraftraum umgebauten Heuschober nach Parpan und vermittelt einen Blick hinter die Kulissen mitten in die Arbeit mit den Athleten. "Der Schlaf und seine Bedeutung für Spitzenleistungen" sind am Samstag, 27. Oktober 2007 das zentrale Thema. Prof. Dr. Anna Wirz-Justice, Chronobiologin und Schlafforscherin an den Universitären Psychiatrischen Kliniken Basel erklärt, was zwischen Einschlafen und Aufwachen in unserem Körper passiert und welche Bedeutung diese Vorgänge für die sportliche Leistungsfähigkeit haben. Im Anschluss berichtet Andrea Clavadetscher, zweifacher Schweizermeister Elite Strasse und Sieger Race Across America, aus seinem Erfahrungsschatz als Extremsportler und unterstreicht die Bedeutung der Regeneration für die sportliche Leistungsfähigkeit.

Gremium: Amt für Volksschule und Sport

Quelle: dt Amt für Volksschule und Sport

Data: 19.09.2007

update! - La furmaziun supplementara per il sport grischun - Sport tranter forza, toxicomania e sien

Temas actuals sco er expertas ed experts excellents èn ils puncts caracteristics dal 3. program da furmaziun supplementara dad update! da grischun sport e da la SATE Cuira. Ils quatter curs han mintgamai lieu la sonda en october e tractan tematicas da las tecnicas dal trenament mental fin al consum da drogas. Ils moduls pon vegnir frequentads independentamain in da l'auter e custan mintgamai 40 francs. Il public en mira èn tut las persunas ch'èn interessadas vi dal sport.

Sonda, ils 6 d'october 2007 vegnan tractadas las "tecnicas dal trenament mental". Il referent è Jörg Wetzel, psicolog da sport dal swiss olympic team 2006. Las participantas ed ils participants emprendan ad enconuscher facturs psicologics per il success e s'occupan pli detagliadamain cun tecnicas mentalas e psicologicas. Il tema "prevenziun - consum da drogas en il sport" stat en il center sonda, ils 13 d'october 2007. Gaudenz Bavier, cussegliader da project sco er scolast da sport e manager da sport diplomà mussa tge che sto vegnir chapì sut il consum da tissis enivrants e gida a tschertgar strategias da soluziun cunter il consum da drogas en il sport.

Il curs "Trenament innovativ da la forza a l'exempel da l'ir cun skis" da sonda, ils 20 d'october 2007 na sa drizza betg mo a skiunzas ed a skiunzs. Il referent Tom Jäger, scolast da sport da Magglingen e trenader diplomà da swiss olympic, maina las participantas ed ils participants a Parpan en in clavà ch'è vegnì drizzà en sco local da trenament da forza e pussibilitescha uschia in sguard davos las culissas directamain sin la lavur cun las atletas e cun ils atlets. "La sien e sia impurtanza per prestaziuns extraordinarias" è il tema central da sonda, ils 27 d'october 2007. Prof. dr. Anna Wirz-Justice, chronobiologa e perscrutadra da la sien a las clinicas psichiatricas universitaras da Basilea declera tge ch'i capita en noss corp dal mument che nus ans durmentain fin al mument che nus ans svegliain e tge impurtanza che quai ha per l'abilitad da far prestaziuns sportivas. Suenter rapporta Andrea Clavadetscher, champiun svizzer dubel da l'elita sin via e victur da la "race across America" da las experientschas ch'el ha fatg sco sportist extrem e suttastritga l'impurtanza da la regeneraziun per l'abilitad da far prestaziuns sportivas.

Gremi: uffizi per la scola populara ed il sport

Funtauna: rg uffizi per la scola populara ed il sport

Data: 19.09.2007